**JINA: …………………………………….……………NAMBARI YA USAJILI ………..…...DARASA…………**

**KISWAHILI KIDATO CHA KWANZA**

**MJARABU WA KUFUNGA MUHULA**

**MUHULA WA PILI - 2017.**

**Agizo: *Jibu maswali yote katika nafasi zilizoachwa.***

**SEHEMU A – UFAHAMU:- Soma taarifa ifuatayo kisha ujibu maswali yafuatayo:-**

Watu wengi hulinganisha adhabu na nidhamu. Wao huweka mipaka madhubuti ambayo ikikiukwa, matokeo ni adhabu kali. Adhabu aghalabu hutolewa kama malipo kwa kosa likishatendeka. Je, kuna njia nyingine?

Dini hupendekeza kwamba kumuasa mwerevu ni heri kuliko kumchapa mjinga mara mia moja. Wataalamu wengi wanaashiria kuwa ikiwa ni lazima, basi kiboko kitumike tu iwapo njia nyingine zote zimeambulia patupu. Wanaamini kwamba kuchapwa mara kwa mara hakubadili mienendo mibaya kwa mema bali huendeleza dhana ya kwamba kosa ni kosa tu ikiwa litagunduliwa na adhabu kutolewa. Yaani mhusika hapati kuelewa umuhimu wa nidhamu bila ya kukadiria adhabu iambatanayo na uvunjaji wa sheria.

Kufunza nidhamu kwafaa zaidi kabla ya, kuliko baada ya, tendo kufanyika. Ni muhimu, kwa mfano katika shule zetu, wanafunzi kuelezwa yanayokubalika na yasiyokubalika katika mazingira yao. Kutiliwa mkazo umuhimu wa kutii na kutenda wema kuliko kutoa adhabu mtu anapokosa. Mambo mengi yaweza kufunzwa kwa kusisitiza manufaa ya kuwa na nidhamu bora. Kwa mfano, mwanafunzi akitenda wema, asifiwe na kuhimizwa kushikilia mkondo huo. Hili litendwe hadharani. Kwa upande mwingine, ukosefu wa nidhamu usipewe nafasi ya kunawiri bali ukomeshwe haraka iwezekanavyo. Wanafunzi, kupitia kwa ushauri wa mara kwa mara, wahimizwe kujieleza kupitia kwa maneno badala ya hisia zao kudhihiri kupitia kwa matendo maovu. Wapewe uhuru wa kuzungumzia hofu, mahitaji na matarajio yao. Wahusishwe katika kuamua mambo yanayowahusu.

Kuna aina nyingi za adhabu iwapo itabidi tabia au matendo fulani kukomeshwa. Lililo muhimu ni kwamba mwanafunzi aelewe kuwa ametenda kosa na ni sharti aadhibiwe. Hasa ni muhimu adhabu ilingane na kosa. Mwanafunzi asiyekamilisha kazi yake darasani, kwa mfano, aweza kunyimwa nafasi ya kushiriki michezoni kwa muda hadi kuwe na mabadiliko. Mwanafunzi mchokozi aweza kutengwa na wengine ili aone umuhimu wa utangamano.

“Adhabu ya kiboko karibu itapitwa na wakati wasema baadhi ya wataalamu,” haitekelezi lolote. Je, na wanafunzi sugu, wafanyweje? Upotovu wa nidhamu una mipaka yake. Ikibidi, mwanafunzi anaweza kufukuzwa kwa muda au kabisa ili kuwaokoa wengine shuleni. Nazi mbaya harabu ya nzima.

Kwa upande wake, serikali inapendekeza sana ushauri. Ukosefu mwingine wa nidhamu hutokea kama njia ya mwanafunzi kutaka kudokezea hisia zake. Yafaa kufanywa uchunguzi kabla mwanafunzi kama huyu kuadhibiwa.

Isitoshe, kiboko kikitumiwa kupindukia, mwanafunzi hugeuka akawa kama sugu, haambiliki hasemezeki. Kiboko kikikiuka mipaka, hudhuru badala ya kusaidia.

Mwanadamu nyakati zimebadilika, nidhamu na adhabu zitatekelezwa kama mambo mawili mbalimbali au waonaje?

**MASWALI:- (ALAMA 15).**

1. Tofauti kati ya adhabu na nidhamu ni nini? (alama 2)
2. Taja njia tatu za kurekebisha tabia ambazo zimetajwa kwenye taarifa. (alama 3)
3. Kuna aina mbalimbali za adhabu. Toa mifano mitatu kwenye taarifa. (alama 3)
4. Je, wanafunzi wachapwe viboko? Toa maoni yako. (alama 1)
5. Maana ya “Nazi mbovu ni harabu ya nzima ni nini? (alama 2)
6. Kamilisha methali hii:-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ hulia mwenyewe. (alama 1)

1. Eleza maana ya:- (alama 3)
2. Kunawiri
3. Kukiuka mipaka
4. Zimeambulia patupu

**SEHEMU B:- LUGHA: (ALAMA 40).**

1. Toa mifano miwili katika kila ala. (alama 4)

Ala sogezi

Ala tuli

1. Taja vokali ambazo zinatamkiwa sehemu ya nyuma ya ulimi. (alama 2)
2. Taja vikundi vinne vya konsonanti. (alama 4)
3. Andika sentensi hizi kwa ufasaha. (alama 2)
4. Asiye na mwana aelekee jiwe.
5. Nilienda hadi kwake lakini nilimkuta hayuko
6. Bainisha maneno katika sentensi zifuatazo. (alama 4)
7. Mtoto wake ni mtundu sana.
8. Sherehe zimekwisha vizuri.
9. Tunga sentensi ukitumia maneno yafuatayo ili kubainisha maana tofauti. (alama 6)
10. Pakia, Pakua
11. Thamini, Dhamini
12. Rinda, Linda
13. Taja mambo matatu ambayo yanasababisha makosa ya msamiati na mantiki. (alama 3)
14. Andika maneno mawili yenye silabi mwambatano. (fy) (alama 1)
15. Eleza maana ya shadda. (alama 1)
16. Fafanua tofauti kati ya Shadda na Kiimbo. (alama 2)
17. Onyesha viambishi awali na viambishi tamati katika vitenzi vifuatavyo. (alama 4)
18. Aliwachezea
19. Usinung’unikie
20. Aliendesha
21. Mnagombeani
22. Tunga sentensi kuonyesha matumizi ya {ji} kama. (alama 3)
23. Kuonyesha dharau
24. Kuonyesha kujitenda
25. Kuonyesha udogo
26. Kanusha sentensi zifuatazo. (alama 3)
27. Yule jambazi angekukuta nyumbani, angekushambulia.
28. Ningesongea kidogo, ningelitumbukiza gari mtaroni.
29. Nitasoma kwa bidii.
30. Andika aina mbili ya kutafsiri lugha. (alama 2)

**SEHEMU C:- FASIHI:- (ALAMA 15).**

1. Eleza tofauti tano za Fasihi Simulizi na Fasihi Andishi. (alama 10)
2. Taja majukumu matatu ya Fasihi. (alama 3)
3. Toa mfano mmoja wa:- (alama 2)
4. Fasihi Andishi
5. Fasihi Simulizi